"Túbán ! Nyǐgán mínā bə́bēn, mǐ bɔ anə́ Aroer[1] á ńkōd ńnam. 7Ḿból ó ngāfidi mim̀bɔán míé ai akúmá dóe, asú tē waa wayi fə nɔŋɔban. Kemosh a kə á məkaban ai bəfada bóé, esámbá ai bitɔŋ míńtómbā bíé. 8Mod endáman a man hámǎn bətísɔn bə́sə, tɔ m̀bɔ́g ǎ yǐ kig lígi. Ḿbígílí wádzāŋ, obobon ńkǒl fə dzam də́dā anə́ ḿból Ńtondôbə a ngádzó: 9Lóŋán ndá mim̀bim á Moab, a ńtɔa yǎ hə bifun, bətísɔn bóé bâyi lígī hə bilíg bilíg təgě fə ai mod étē. 10Eyɔg ai é mod a bɔ ésīé Ǹtondôbə ai elɛ̌s[2] ! Eyɔg ai é mod a nyím ókəŋ bítá wóé məkǐ ! 11Moab a ngátɔbɔ mvɔí a tádigi ámɔ̄ngɔ̄ díé, a bô á bid dzié á yōb, bá ndzí kig nyé lənge tɔ eyɔŋ, nálā wâtian nâ, a ndzí kig tám kə á məkaban tɔ eyɔŋ. Asú tē zám dzīē yā ndzí kig nyé kódō á nyɔ́l, enyum dzíé yá ndzí kig tsénde. 12Asú tē hḿ émɔ̄ má mázu, Ǹtondôbə énye a kɔ́bɔ, məlú māyī nyē lóm bələngě yā báyī nyé lənge; bâyi soě mvīé dzīē á sí, bə́ mān bwé mə̄ndə́g móé.